sl en fr nl sv lv lv sl eo en en en it sl lv lv lv lv lv lv lv lv lv lv lv lv lv lv lv lv en en en en lv en en lv en en lv en en en lv km lv lt km en
Diskusija par Baltic PR Awards
Use tab to navigate through the menu items.
Latvijas Asociācija sabiedrisko attiecību profesionāļiem (LASAP) un Latvijas Sabiedrisko attiecību kompāniju asociācija (LSAKA) 2011.gada 14.aprīlī plkst. 17:00 Rīgas Ekonomikas augstskolas telpās rīko diskusiju par Komunikācijas vadības foruma Baltic PR Awards aktualitātēm. Pasākumā laikā aizvadīto gadu konkursa uzvarētāji no sabiedrisko attiecību aģentūru un kompāniju vidus dalīsies pieteikumu sagatavošanas un prezentācijas prasmēs.
Diskusijas dalībniekiem būs iespēja iegūt informāciju par Komunikācijas vadības forumu Baltic PR Awards 2011. Konkursā saglabāta līdzšinējā pieteikšanās kārtības labā prakse, kā arī ieviesti būtiski jauninājumi, lai Baltijas konkursa dalībnieki kļūtu konkurētspējīgāki starptautiskā mērogā.
Ievads. Māris Plūme, LSAKA prezidents, Anders Aleksandersons, Rīgas Ekonomikas augstskolas viceprezidents sabiedrisko attiecību jautājumos
Sandra Stepe, Baltic PR Awards 2011 organizatoru pārstāve par šī gada pasākuma norisi un jaunumiem
Zane Bojāre, Hauska & Parner konsultante par veiksmīgo dalības pieredzi aizvadītajos gados
Dagnija Stuķēna, LASAP valdes locekle, Nordea bankas Sabiedrisko attiecību vadītāja un preses sekretāre par bankas pieredzi, piedaloties šajā konkursā
Agnese Strazda, SEB bankas Korporatīvās komunikācijas vadītāja par pieredzi, piedaloties konkursā
Jautājumu un atbilžu sesija
Pasākums ir bezmaksas, taču vietu skaits ir ierobežots, tādēļ lūgums pieteikties savlaicīgi, aizpildot online pieteikšanās formu http://ej.uz/balticawards
Jau ziņots, ka šī gada 19. maijā Rīgā notiks ikgadējais komunikācijas vadības forums Baltic PR Awards, kuru šogad papildinās konference ar pasaules līmeņa vieslektoriem. Ar šo pasākumu Latvijas sabiedrisko attiecību nozare atzīmēs 10 gadu jubileju kopš darbu uzsākušas nozares profesionālās asociācijas, kā arī iezīmēs nākotnes attīstības tendences.
Triju Baltijas valstu sabiedrisko attiecību asociāciju organizētais komunikācijas vadības forums Baltic PR Awards ir lielākais regulārais nozares notikums Ziemeļeiropā. Kopš 2005. gada tas katru pavasari pulcē vairāk nekā 200 komunikācijas vadītājus un konsultantus no visa reģiona, dodot iespēju koncentrētā vietā iepazīties ar Baltijas valstu labākajiem piemēriem, kā arī sniedzot jaunas zināšanas un kontaktus. Baltic PR Awards konkursa daļa notiek sadarbībā ar Starptautisko sabiedrisko attiecību asociāciju (IPRA), kuras prezidents Ričards Linings (Richard Linning) ir arī žūrijas priekšsēdētājs. 2011. gada Baltic PR Awards notiek sadarbībā ar Live Riga, SSE Riga, Burzum, Lursoft, Latvia Tours, Dienas Medijiem, nozares vortālu 7guru un žurnālu Kapitāls.
Plašāka informācija: Kristīne Tjarve, LASAP izpildsekretāre Tālrunis: 29296617 E-pasts: lasap@lasap.lv
Sandra Stepe, Baltic PR Awards 2011 organizatoru pārstāve Mob. tālr. 26227724 e-pasts – sandra.stepe@lsaka.lv
LASAP ir biedrība, kas apvieno vairāk nekā 90 sabiedrisko attiecību profesionāļus – nozares akadēmiskos spēkus un praktiķus no mācību iestādēm, sabiedrisko attiecību aģentūrām, uzņēmumu un organizāciju sabiedrisko attiecību struktūrām ar mērķi tālākas izglītošanās un diskusiju ceļā vairot profesionalitāti un paaugstināt nozares standartus. Asociācija darbojas no 2001. gada, pārstāvot sabiedrisko attiecību profesionāļu intereses, organizējot pieredzes apmaiņas un kompetenču pilnveidošanas pasākumus, kā arī līdzdarbojoties konferenču organizēšanā.
LSAKA ir biedrība, kurā apvienojušās vadošās Latvijas sabiedrisko attiecību kompānijas, kuru kopējā tirgus daļa pārsniedz 70%, ar mērķi pārstāvēt Latvijas sabiedrisko attiecību nozari attiecībās ar dažāda līmeņa valsts un nevalstiskām organizācijām lokālā un starptautiskā mērogā, sekmēt sabiedrisko attiecību nozares attīstībai labvēlīgas sabiedrības attieksmes un tiesiskās vides veidošanu, tādējādi nodrošinot sabiedrisko attiecību jomā darbojošos sabiedrību profesionālo standartu attīstību, augstu sabiedrisko attiecību kvalitātes standartu līmeni, labu sabiedrisko attiecību praksi.
Post not marked as liked
LASAP ieviesis jaunu zīmola vizuālo identitāti un logotipu
Post not marked as liked
Gunta Līne: Esi eksperts? – Uzbūvē man reputāciju!
Post not marked as liked
Iznākusi Jolantas Derkevicas-Pilskungas zinātniskā monogrāfija
Post not marked as liked
Pārpublicējot vai citējot, atsauce uz LASAP obligāta
PERSONAS DATU AIZSARDZĪBAS POLITIKA